laion/Wikipedia-Exotic huggingface dataset:
רונלד אראוחו

רונלד פדריקו אראוחו דה סילבה (בספרדית: Ronald Federico Araújo da Silva; נולד ב-7 במרץ 1999 בריברה שבאורוגוואי) הוא כדורגלן אורוגוואי המשחק בעמדת הבלם והמגן הימני בברצלונה ובנבחרת אורוגוואי. מכונה "הבופאלו". אראוחו נולד בריברה לאם ברזילאית, והצטרף לרנטינטאס מעיר הולדתו. הוא ערך את הופעת הבכורה שלו בבוגרים ב-24 בספטמבר 2016, כשנכנס כמחליף בניצחון 0–1 על טקוארמבו. אראוחו כבש את שערו הראשון בבוגרים ב-9 בדצמבר 2016, ובישל את שער השוויון בתיקו 2–2 מול מרכז אספניול. הוא החל לפתוח בהרכה באופן קבוע במהלך עונת 2017, וכבש שלושער בניצחון 2–3 על וילה אספניולה ב-17 ביוני של אותה שנה. ב-28 ביולי 2017 הצטרף לבוסטון ריבר. הוא ערך את הופעת הבכורה שלו ב-18 בספטמבר, ונכנס כמחליף בניצחון 1–0 על אל טנקה סיסלי. ב-29 באוגוסט 2018 חתם על חוזה לחמש שנים בברצלונה תמורת של 1.7 מיליון יורו, בתוספת 3.5 מיליון יורו בבונוסים. הוא שיחק תחילה בקבוצת המילואים של המועדון, ברצלונה ב' מהליגה הספרדית השלישית, וערך 22 הופעות ליגה בהן הבקיע שלושה שערים. את עונת 2019/20 החל בברצלונה ב', וב-6 באוקטובר 2019 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-73 והורחק בכרטיס אדום בדקה ה-87 בניצחון 4–0 על סביליה. לקראת עונת 2020/2021 הועלה לסגל הקבוצה הבכירה, וקיבל את החולצה מספר 4, שלבש לפניו איוואן רקיטיץ'. ב-19 בדצמבר 2020 כבש את שער הליגה הראשון שלו עבור ברצלונה בתיקו 2–2 מול ולנסיה. ב-20 במרץ 2022 כבש את שערו הראשון בקלאסיקו, כשהבקיע מקרן של עוסמאן דמבלה בניצחון 4–0 על ריאל מדריד. ב-26 באפריל האריך את חוזהו עד 2026 עם סעיף שחרור של מיליארד דולר. לאחר שייצג את אורוגוואי בנבחרות עד גיל 18 ועד גיל 20 זומן אראוחו לנבחרת הבוגרת ב-5 באוקטובר 2020 לשני משחקי מוקדמות מונדיאל 2022 מול צ'ילה ואקוודור. הוא ערך את הופעת הבכורה הבינלאומית המלאה שלו שמונה ימים לאחר מכן, בהפסד 2–4 לאקוודור. ביוני 2021 נכלל בסגל הסופי של אורוגוואי לקופה אמריקה 2021 בברזיל. אראוחו נכלל בסגל אורוגוואי למונדיאל 2022, אך לא שותף בשל פציעה. ברצלונה גביע המלך הספרדי: 2020/2021 הסופר קאפ הספרדי: 2022/2023 אליפות ספרד: 2022/2023 מדיה וקבצים בנושא רונלד אראוחו בוויקישיתוף רונלד אראוחו, ברשת החברתית אינסטגרם רונלד אראוחו, באתר Transfermarkt רונלד אראוחו, באתר Fussballdaten.de (בגרמנית) רונלד אראוחו, באתר Soccerway רונלד אראוחו, באתר BDFutbol רונלד אראוחו, באתר WorldFootball.net רונלד אראוחו, באתר National Football Teams רונלד אראוחו, באתר FootballDatabase.eu רונלד אראוחו, באתר ESPN Andrew Smyth, Who is Ronald Araujo? FC Barcelona’s emerging centre-back, Ronaldo.com. 15 June 2020 Agreement for new contract for Ronald Araujo, FCBarcelona.com Se confirmó la lista de convocados para la Copa Mundial de Catar 2022, באתר הרשמי של התאחדות הכדורגל האורוגוואית, 10 בנובמבר 2022 (בספרדית)
דוקטור (פירושונים)

האם התכוונתם ל... רופא דוקטור – תואר אקדמי דוקטור לרפואה – תואר אקדמי של מי שהשלים לימודי רפואה דוקטור לשם כבוד – תואר כבוד שמעניק מוסד אקדמי, לרוב אוניברסיטה, כדי לכבד אישים שהוא חפץ ביקרם Doctor Ecclesiae – תואר כנסייתי, הניתן לתאולוגים בולטים הדוקטור הדוקטור (דוקטור הו) – גיבור סדרת הטלוויזיה דוקטור הו הדוקטור (מסע בין כוכבים) – דמות בסדרת הטלוויזיה מסע בין כוכבים: וויאג'ר
האם היית

האם היית הוא סינגל חמישי מתוך האלבום רמזים של הזמרת-יוצרת הישראלית ריטה, שיצא לאור במרץ 2008. השיר נכתב על ידי נועה גולנדסקי, הולחן על ידי רמי קלינשטיין ועובד על ידי עברי לידר, עילי בוטנר, יונתן פריג' ועדיאל גולדשטיין. השיר זכה לביקורת חיובית מצד איתי שטרן: "בשיאה של מסיבת העיתונאים המצומצמת...התיישבה ריטה על מדרגות הבית היפואי כשלצידה גיטריסט בלבד, ובלי הקדמה מיותרת החלה לשיר את "האם היית". זו הייתה הפעם השנייה שהצליחה לגרום לי לדמוע באותה שעה. היו אלה קודם כל המילים. הטקסט המצוין שכתבה נועה גולדנסקי, שהצליח לפרום את האהבה הגדולה לכדי רגעים קטנים של חסד...הבחירה הזו, בפריטת גיטרה אקוסטית ומעט קלידים, מצליחה להביא את ריטה למקומות הכי רכים. משהו באותה פינה חמה מאפשר לה להפוך לאישה אחרת, ששואלת בכנות ובאינטימיות עד כמה נס הזוגיות ימשיך ויחזיק מעמד". סרטון השיר "האם היית" באתר יוטיוב מילות השיר "האם היית" באתר שירונט האם היית, באתר אקו"ם לדף השיר באתר הספרייה הלאומית ynet, חפשו את הרמזים, באתר ynet, 13 בינואר 2008 המצעד השבועי של רשת ג' מתאריך 13 במרץ 2008, באתר "פזמונט" ריטה* - האם היית, באתר Discogs (באנגלית) איתי שטרן, תום ימי התום, באתר nrg‏, 28 בפברואר 2008
יחסי בורונדי–שווייץ

יחסי בורונדי–שווייץ הם היחסים הדיפלומטיים הרשמיים שבין הרפובליקה של בורונדי לבין הקונפדרציה השווייצרית. הרפובליקה של בורונדי והקונפדרציה השווייצרית מקיימות יחסים דיפלומטיים רשמיים. משרד החוץ של שווייץ תיאר את היחסים עם בורונדי כ"יחסים מוגבלים המתמקדים בעיקר בפיתוח המדינה ובתהליך השלום בין האזרחים המתקיים בה". שווייץ הייתה משמעותית במהלך מלחמת האזרחים של בורונדי; היא לקחה חלק בכוח שמירת השלום של האומות המאוחדות במקום. שווייץ הכירה בעצמאותה של בורונדי, חלק פרוטקטורט בלגי לשעבר בשם "רואנדה-אורונדי" בשנת 1962 ובאותו היום בו העצמאות של המדינה הוכרזה. בין השנים 1972–1990 פעלה בעיר הבירה לשעבר, בוג'ומבורה, קונסוליה שווייצרית. הסכם שיתוף הפעולה שבין שווייץ לבורונדי נחתם בשנת 1969 וכלל תמיכה כספית שווייצרית בסמינרים של מורים, מדעני חברה וכלכלנים. בנוסף, כלל ההסכם פרויקטים ציבוריים, שירותי בריאות ופיתוח החקלאות (חלק משמעותי מאוד מכלכלת המדינה). במהלך הסכסוך שבין בני ההוטו ובני הטוטסי (מ-1972 עד 1988) שתוצאתו הייתה פגיעה אנושה באלפי אנשים, הושעה שיתוף הפעולה הכלכלי של שווייץ עם בורונדי ושווייץ אף הגבילה את הסיוע ההומניטרי למדינה החל משנות התשעים של המאה העשרים ועד 2004. בעקבות הבחירות שנערכו במדינה בשנת 2004, בורונדי נוספה לתוכנית פיתוח ועזרה חדשה של שווייץ, שבשנת 2006 הורחבה לכל אזור האגמים הגדולים במזרח אפריקה. על פי הלשכה השווייצרית המרכזית לסטטיסטיקה, התגוררו בבורונדי בסוף שנת 2015 חמישים אזרחים שווייצרים. בורונדי אינה מיוצגת בשווייץ בדרג השגרירות. בורונדי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. שווייץ אינה מיוצגת בבורונדי, הן בדרג השגרירות והן בדרג הקונסולרי. שווייץ מיוצגת בבורונדי באמצעות משרד ייצוגי שהיא מחזיקה בעיר בוג'ומבורה. Bilateral relations Switzerland–Burundi, אתר משרד החוץ של שווייץ CONSULATE GENERAL OF BURUNDI IN GENEVA, SWITZERLAND REPRESENTATIVE OFFICE OF SWITZERLAND IN BUJUMBURA, BURUNDI
היינו גדולים

היינו גדולים הוא סינגל שביעי מתוך האלבום רמזים של הזמרת-יוצרת הישראלית ריטה, שיצא לאור ביוני 2008. השיר נכתב על ידי רחל שביט, הולחן על ידי רמי קלינשטיין ועובד על ידי עברי לידר, גלעד שמואלי, עילי בוטנר, עמיר רוסיאנו, יונתן פריג', אייל שחר ואסף דר. סרטון השיר "היינו גדולים" באתר יוטיוב מילות השיר "היינו גדולים" באתר שירונט היינו גדולים, באתר "פזמונט" היינו גדולים, באתר אקו"ם לדף השיר באתר הספרייה הלאומית ynet, נשארו גדולים, באתר ynet, 14 בינואר 2008 המצעד השבועי של רשת ג' מתאריך 24 ביולי 2008, באתר "פזמונט" המצעד השנתי תשס"ח (2008), באתר "פזמונט" ריטה* - היינו גדולים, באתר Discogs (באנגלית)
יחסי בורקינה פאסו – שווייץ

יחסי בורקינה פאסו–שווייץ הם היחסים הדיפלומטיים הרשמיים שבין בורקינה פאסו לבין הקונפדרציה השווייצרית. בורקינה פאסו והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, "בורקינה פאסו היא מדינה עם עדיפות בשיתוף הפעולה לפיתוח, אך היא שותפה כלכלית מוגבלת של שווייץ". שווייץ הכירה בעצמאותה של בורקינה פאסו, בעבר חלק מהמושבה הצרפתית של אפריקה המערבית ב-5 באוגוסט 1960, בשם "רפובליקת וולטה העילית". לאחר ההכרה נערכו מגעים דיפלומטיים בלתי רשמיים בין שתי המדינות למשך כשנה עד שלבסוף כוננו יחסים דיפלומטיים רשמיים בין בורקינה פאסו לשווייץ בשנת 1961. ב-1970, סוכנות קונסולרית שווייצרית נפתחה בוואגאדוגו והשתלבה במשרד שיתוף הפעולה של שווייץ במדינה שנפתח ארבע שנים לאחר מכן, ב-1974. ב-1969, חתמו שווייץ ובורקינה פאסו על הסכם מסחר, קידום והגנה על השקעות ושיתוף פעולה טכנולוגי. שלושה הסכמים מרחיבים נחתמו בין שתי המדינות בנושא שיתוף פעולה טכנולוגי ועזרה תקציבית בשנים 1978, 2006 ו-2009. על פי הלשכה השווייצרית המרכזית לסטטיסטיקה, בסוף שנת 2016 התגוררו בבורקינה פאסו מאה ותשעה עשר אזרחים שווייצרים. בורקינה פאסו אינה מיוצגת בשווייץ בדרג השגרירות. בורקינה פאסו מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים ז'נבה, וציריך. שווייץ אינה מיוצגת בבורקינה פאסו, הן בדרג השגרירות והן בדרג הקונסולרי. שווייץ מיוצגת בבורקינה פאסו באמצעות משרד ייצוגי שהיא מחזיקה בעיר ואגאדוגו, בירת המדינה. Bilateral relations Switzerland–Burkina Faso, אתר משרד החוץ של שווייץ CONSULATE OF BURKINA FASO IN GENEVA, SWITZERLAND CONSULATE OF BURKINA FASO IN ZURICH, SWITZERLAND REPRESENTATIVE OFFICE OF SWITZERLAND IN OUAGADOUGOU, BURKINA FASO
נפלת חזק (שיר)

"נפלת חזק" הוא שיר שכתב והלחין חמי רודנר וביצעה להקת איפה הילד. השיר יצא לאור בשנת 1992. השיר נכלל באלבום הבכורה של הלהקה, "זמן סוכר", והיה לסינגל הראשון מתוכו. חמי רודנר כתב את השיר לכבוד חברו ירמי קפלן לאחר שזוגתו של קפלן, דנה ברגר, הודיעה לו על כוונתה להיפרד ממנו. קפלן סיפר לימים שהשיר אינו מדבר רק על הפרידה של ברגר ממנו, אלא גם על פילוסופיית הזוגיות של חמי רודנר באותה עת. חיים צינוביץ הקליט גרסת כיסוי לשיר באלבומו "הדמעות של היום הן הדבש של מחר" שהוקלט בשם "השרוף". מילות השיר "נפלת חזק", באתר שירונט איפה הילד - נפלת חזק, סרטון באתר יוטיוב (אורך: 4:56) ליאור אוחנה, נפילה לצורך עלייה, באתר "ידיעות אחרונות", 26 באפריל 2020 לדף השיר באתר הספרייה הלאומית עכבר העיר, איפה הילד: מאחורי השירים הגדולים, באתר הארץ, 22 במאי 2017 אור ברנע וסטלי סולומונוב, חפש את האישה, באתר ynet, 15 באוגוסט 2008 עכבר העיר, איפה הילד: מאחורי השירים הגדולים, באתר הארץ, 22 במאי 2017 איפה הילד? ממש כאן, מחדשים את "נפלת חזק" עם גיא ויהל, באתר ynet, 28 בפברואר 2018 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Voice over (סרט)

Voice Over הוא סרט משנת 2018, המהווה מחווה קולנועית של בוגרי בית הספר סם שפיגל לקולנוע ולטלוויזיה לסרט "לאט יותר" של אברהם הפנר, לציון חמישים שנה ליציאתו. Voice Over הוא הפרק השני ב"טרילוגיה הירושלמית של בוגרי סם שפיגל" שיזם רנן שור, מייסד ומנהל בית הספר, המוקדשת ליצירות המופת הקצרות של הקולנוע הישראלי בשנות השישים, הכוללת גם את "עקבות בירושלים". הסרט הקצר "לאט יותר", זוכה פסטיבל ונציה 1968, הוערך בידי רבים כסרט הישראלי הקצר הטוב בכל הזמנים.[דרוש מקור] חמישים שנה לאחר צאת הסרט, שישה במאים ובמאיות בוגרי בית הספר סם שפיגל, ערכו לסרט מחווה קולנועית. Voice Over כולל רסטורציה דיגיטלית לסרט המקורי ושישה סרטים קצרים שנעשו בהשראתו. הבכורה לסרט נערכה בפסטיבל הקולנוע ירושלים ביולי 2018. הוא הופץ בסינמטקים ברחבי הארץ בידי חברת יונייטד קינג. הסרט הוקרן בפסטיבל הסרטים בסרייבו, הפסטיבל היהודי בבוסטון, ועוד. "Voice over", במסד הנתונים הקולנועיים IMDb (באנגלית) "Voice over", במסד הנתונים הקולנועיים KinoPoisk (ברוסית) אורי קליין, אברהם הפנר הוא מגדולי הבמאים הישראלים, גם אם פאולה רוזנברג לא יודעת מיהו, באתר הארץ, 13 בספטמבר 2018 מרלין וניג, ביקורת הסרט - 4.5 כוכבים באתר סלונה 3.10.18 רון פוגל, ‏Voice Over | ביקורת סרט, באתר "סרט", 9 בספטמבר 2018
יחסי בנין–שווייץ

יחסי בנין–שווייץ הם היחסים הדיפלומטיים הרשמיים שבין רפובליקת בנין לבין הקונפדרציה השווייצרית. רפובליקת בנין והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, "היחסים הדיפלומטיים של שווייץ ובנין הם יחסים ידידותיים וטובים המתמקדים בשיתוף פעולה ארוך למען פיתוח בנין". בנין זכתה בעצמאותה ב-1 באוגוסט 1960. שווייץ הכירה בעצמאותה של בנין בעת הכרזת עצמאותה בשם "ממלכת דהומיי", ושתי המדינות כוננו יחסים דיפלומטיים רשמיים באותה השנה. היחסים נוהלו בעבר מהשגרירות השווייצרית באביג'אן (חוף השנהב), לאחר מכן מהשגרירות השווייצרית באבוג'ה (ניגריה) ומנוהלים על ידי השגרירות השווייצרית באקרה (גאנה). בשנת 1964 כוננה בנין קונסוליה בעיר ז'נבה שבשווייץ. מאז עצמאות בנין, שתי המדינות עובדות ביחד בתחום התפתחותה של בנין. שיתוף הפעולה הזה נעשה אינטנסיבי ופורמלי מאז חתימת הסכם שיתוף פעולה בשנת 1981. בשנת 1983 פתחה שווייץ משרד שיתוף פעולה ייצוגי בעיר קוטונו. בשנת 2011 חגגו בבנין את תחילת המעורבות השווייצרית במדינה באירועים בערים קוטונו ופאראקו. על פי הלשכה השווייצרית המרכזית לסטטיסטיקה, בסוף שנת 2016 התגוררו בבנין שמונים ושישה אזרחים שווייצרים. בשנת 2007 ביקרה מישלין קלמי-רה בבנין ונפגשה עם נשיא בנין תומאס בוני-יאיי. בשנת 2017 נרשם ביקור רם דרג נוסף כאשר נשיאת שווייץ דוריס לויטהרד ביקרה בבנין במסגרת ביקור רשמי ונפגשה עם נשיא בנין פטריס טאלון. בנין אינה מיוצגת בשווייץ בדרג השגרירות. בנין מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. שווייץ אינה מיוצגת בבנין, הן בדרג השגרירות והן בדרג הקונסולרי. שווייץ מיוצגת בבנין באמצעות משרד ייצוגי שהיא מחזיקה בעיר קוטונו. relations Switzerland–Benin, אתר משרד החוץ של שווייץ CONSULATE GENERAL OF BENIN IN GENEVA, SWITZERLAND REPRESENTATIVE OFFICE OF SWITZERLAND IN COTONOU, BENIN
יחסי גבון–שווייץ

יחסי גבון–שווייץ הם היחסים הדיפלומטיים הרשמיים שבין הרפובליקה הגבונית לבין הקונפדרציה השווייצרית. הרפובליקה הגבונית והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי "היחסים שבין גבון לשווייץ הם יחסים טובים וידידותיים ואף על פי כן הם אינם יחסים מפותחים". בתחילת המאה העשרים, התרחש גל הגירה קטן של אזרחים שווייצרים לגבון על מנת לעבוד בתעשיית חטיבת העצים, במסחר או בבית החולים של אלברט שווייצר בעיר לאמברנה. שווייץ הכירה בעצמאותה של הקולוניה הצרפתית לשעבר בשנת 1960 ובהפיכתה לרפובליקה נשיאותית בשנת 1961. עד תחילת שנות השבעים של המאה העשרים שיתוף הפעולה שבין שווייץ לגבון היה חלק מההסכמים שבין שווייץ לצרפת. בשנת 1972 שווייץ וגבון ניסחו הסכם דו-צדדי בנושאי הסחר, ההגנה על השקעות ושיתוף פעולה טכנולוגי ומדעי. על פי הלשכה השווייצרית המרכזית לסטטיסטיקה, בשנת 2015 התגוררו בגבון ארבעים ושלושה אזרחים שווייצרים. גבון אינה מיוצגת בשווייץ, הן בדרג השגרירות והן בדרג הקונסולרי. גבון האמינה את שגרירותה שבפריז, בירת צרפת הסמוכה, על שווייץ. שווייץ אינה מיוצגת בגבון בדרג השגרירות. שווייץ מיוצגת בגבון בדרג הקונסולרי באמצעות קונסוליה רשמית שהיא מחזיקה בליברוויל, בירת המדינה. שווייץ האמינה את שגרירותה שבקינשאסה, בירת הרפובליקה הדמוקרטית של קונגו, על גבון. Bilateral relations Switzerland–Gabon, אתר משרד החוץ של שווייץ CONSULATE GENERAL OF SWITZERLAND IN LIBREVILLE, GABON
יחסי ג'יבוטי–שווייץ

יחסי ג'יבוטי–שווייץ הם היחסים הדיפלומטיים הרשמיים שבין רפובליקת ג'יבוטי לבין הקונפדרציה השווייצרית. רפובליקת ג'יבוטי והקונפדרציה השווייצרית מקיימות יחסים דיפלומטיים רשמיים, אך אלו יחסים דיפלומטיים ללא שיתופי פעולה מיוחדים ועם התייחסות הדדית האחת לשנייה רק בפורומים בינלאומיים כגון האומות המאוחדות. ג'יבוטי הממוקמת במזרח אפריקה (קרן אפריקה) הפכה לקולוניה צרפתית בשנת 1862. ב-1967 קיבלה הקולוניה אוטונומיה נרחבת וב-27 ביוני 1977 התקיימה הכרזת העצמאות של ג'יבוטי. שווייץ הכירה במדינה הצעירה באותו היום ובהמשך כוננה עמה יחסים דיפלומטיים רשמיים. ג'יבוטי אינה מיוצגת בשווייץ בדרג השגרירות. ג'יבוטי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה שווייץ אינה מיוצגת בג'יבוטי בדרג השגרירות. שווייץ מיוצגת בג'יבוטי בדרג הקונסולרי באמצעות קונסוליה רשמית שהיא מחזיקה בג'יבוטי, בירת המדינה. Bilateral relations Switzerland–Djibouti, אתר משרד החוץ של שווייץ CONSULATE GENERAL OF DJIBOUTI IN GENEVA, SWITZERLAND CONSULATE GENERAL OF SWITZERLAND IN DJIBOUTI VILLE, DJIBOUTI
די לכאב

די לכאב הוא סינגל משותף של הזמרת-יוצרת הישראלית ריטה ולהקת כנסיית השכל, שיצא לאור בנובמבר 2009. השיר נכתב על ידי רן אלמליח, ללחן נחלת הכלל ועובד על ידי אלמליח, יורם חזן, דוד רז, דניאל זיילבט, עמי רייס וריטה. במקור הוא שיר עם פרסי. מידע על היצירה "די לכאב" באתר מיוזיק בריינז סרטון השיר "די לכאב" באתר יוטיוב מילות השיר "די לכאב" באתר שירונט די לכאב, באתר אקו"ם לדף השיר באתר הספרייה הלאומית מערכת וואלה!‏, ריטה וכנסיית השכל - "די לכאב", באתר וואלה, 29 בנובמבר 2009 המצעד השבועי של רשת ג' מתאריך 7 בינואר 2010, באתר "פזמונט" ריטה וכנסיית השכל - די לכאב, באתר www.linktone.co.il
נקודת פטרוב

נקודת פטרוב או נקודת פטרוף (באנגלית: Petroff Point; בבולגרית: Петров нос) היא לשון יבשה סלעית בחוף המזרחי של האי ברבנט בארכיפלג פאלמר, שבאנטארקטיקה. אורכה של לשון היבשה 1.2 קילומטרים, והיא בולטת לכיוון צפון-מזרח לתוך מפרץ היל. לשון היבשה ממוקמת 3.85 קילומטרים צפונית-מערבית לנקודת מיטשל ו- 6.8  קילומטרים דרומית-מערבית לנקודת ספלנצאני. לשון היבשה מופתה לראשונה על ידי סוקרים בריטיים בשנת 1980. לשון היבשה נקראת על שמו של הממציא הבולגרי - אמריקני פיטר פטרוב שסייע בפיתוח השעון הדיגיטלי הראשון. השם התקבל רשמית ב-23 בנובמבר 2009. הגאזט האנטארקטי הבולגרי (בבולגרית) נקודת פטרוב באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת פטרוב, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי
שם עצם

שם העצם הוא אחד מחלקי הדיבר והוא מתייחס לכל המילים בלקסיקון, שמצביעות על ישויות בעולם (למשל חפצים ובני אדם, כגון: איש, טלפון, רנן, צעצוע, הם) ועל רעיונות מופשטים (למשל אהבה, אחריות). שם העצם הוא מרכיב הבסיס (ה"ראש") בכל צירוף שמני. תפקידם התחבירי של שמות העצם נקבע בהתאם ליחסיהם עם שאר מרכיבי המשפט, ובהתאם להיררכיה שלהם בתוכו. זאת בניגוד לפועל כלומר שם העצם מגיע מלפני הפועל, למשל, שתפקידו התחבירי במשפט כנשוא הוא קבוע. כך, במשפט: "דני אכל תפוח", שם העצם דני יתפקד כנושא המשפט, אולם במשפט "נורית פגשה את דני", אותו שם עצם דני, יתפקד כמושא ישיר, משום שהיחסים שהוא מקיים עם הפועל הם אחרים. גם כינויי גוף הם שמות עצם, והם מתנהגים מבחינה תחבירית כשמות עצם, צרים ומיוחדים. מוחשי/מופשט שם עצם מוחשי: שם עצם שניתן לחוש בו באמצעות החושים: אפשר לראותו, להריחו, לטעום אותו, לשמוע אותו או לגעת בו. שם עצם מופשט: שם עצם שאינו מוחשי, כזה שקיים רק במחשבה, כגון רגש או רעיון. כללי/פרטי שם עצם כללי: שם עצם המייצג עצם שלו מופעים רבים, כגון נהר, עיר, שולחן, ילד, יין. שם עצם פרטי: שם של עצם מסוים אחד, כגון: שם פרטי של אדם, למשל לילך, שם של נחל, למשל נחל הירקון או שם של עיר, למשל הרצליה. שם עצם קיבוצי או שם עצם כולל – שם עצם שבצורת היחיד שלו מתאר רבים (כגון ציוד, נשק, כיתה, צאן) או חומר (כגון זהב, נחושת, מים). להלן מספר מאפיינים של שמות עצם כלליים: ניתן ליידע אותם בצורות שונות: על ידי אמצעי יידוע לקסיקלי, כמו ה"א הידיעה בעברית: הספר. על ידי צורת סמיכות – היידוע של הסומך גורם גם ליידוע של הנסמך: תחנת הרכבת = התחנה של הרכבת. על ידי שייכות, הן פרודה והן חבורה: הספר שלי (פרוד) / ספרי (חבור). למרביתם יש צורת יחיד וצורת ריבוי, למשל: ספר / ספרים. בשפות מסוימות שם העצם מקיים התאם (agreement) עם הפועל, למשל במין ובמספר. דוגמה להתאם במספר: "הילד הלך" לעומת "הילדים הלכו"; דוגמה להתאם במין: "הילד הלך" לעומת "הילדה הלכה". לכל שם עצם יש מין דקדוקי ( זכר-נקבה)! קבוצה גדולה של שמות עצם מורכבת מצירוף של משקלים ושורשים. תת קבוצה של קבוצה זאת היא קבוצת שמות הפעולה. כמו כן, ניתן להרכיב שמות עצם חדשים על ידי הוספת תחיליות או מוספיות לשמות עצם קיימים (כולל אלה שנוצרו מצירוף של שורש ומשקל), או על ידי הלחמת שני שמות עצם.
נקודת ספלנצאני

נקודת ספלנצאני (באנגלית: Spallanzani Point) היא לשון יבשה המהווה את הצד הצפוני של הכניסה למפרץ היל ואת הקצה המזרחי של האי ברבנט, בארכיפלג פאלמר שבאנטארקטיקה. לשון היבשה התגלתה על ידי המשלחת האנטארקטית הבלגית ב-25 בינואר 1898 (שחקרה את האזור בין השנים 1897–1899), בפיקודו של אדריאן דה ז'רלאש. לשון היבשה צולמה מן האוויר על ידי האנטיג אירוסרוויירס בע"מ בין השנים 1956 –1957, ומופתה בהתבסס על תצלום אלה בשנת 1959. שמה של לשון היבשה ניתן לה על ידי הוועדה המייעצת לשמות אנטארקטיים של בריטניה. לשון היבשה נקראת על שמו של לאדזרו ספלנצאני, פיזיולוג איטלקי שהבין לראשונה את תהליך העיכול בשנת 1780. השם ניתן, בדומה לאתרים רבים אחרים באזור, על שמו של אחד מהחלוצים בתחום הרפואה. נקודת ספלנצאני באתר הסקר הגאולוגי של ארצות הברית נקודת ספלנצאני באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת ספלנצאני, תוך סימון אתרים נוספים באזור באתר copernix מידע גאוגרפי והיסטורי ההיסטוריה של גילוי לשון היבשה ומקור שמה ערך זה הוא קצרמר בנושא גאוגרפיה של אנטארקטיקה. אתם מוזמנים לתרום לוויקיפדיה ולהרחיב אותו.
הונדה קריידר

"הונדה קריידר (ביפנית: ホンダ・クライダ, באנגלית: Honda Crider, קרויה גם: Běntián Língpài) היא מכונית משפחתית קומפקטית מתוצרת יצרנית הרכב הסינית Guangqi Honda (אנ') (שם רשמי: Guangqi Honda Automobile Co., Ltd) בבעלות יצרנית הרכב הסינית GAC Group (אנ') בשותפות של "Joint venture" (אנ') עם יצרנית הרכב היפנית הונדה אשר מיוצרת בסין משנת 2013 דגם "הונדה קריידר" מיועד למלא את הפער בין הונדה סיוויק להונדה אקורד דגם ה-"הונדה קריידר" נמכר אך ורק בסין, אם כי הוא עשוי להיות מיוצר לשווקים אחרים. דור ראשון - יוצר בין השנים 2013–2018, בשנת 2016 עבר הדגם מתיחת פנים. דור שני - מיוצר משנת 2018 4 דלתות - סדאן. 5 נוסעים. מנוע קדמי. מנוע בנזין. סוג הנעה: הנעה קדמית קיבולת מכל דלק - 47 ליטר (דור ראשון) קיבולת מכל דלק - 40 ליטר (דור שני) הדור הראשון של "הונדה קריידר" כולל מתלה קדמי עצמאי של מקפרסון ומתלה אחורי מסוג סרן קרן פיתול "Twist-beam rear suspension" (אנ'). כל הדגמים כוללים בלמי דיסק ארבע-גלגלים והגה כוח חשמלי. תאוצה בין 0 - 100 קמ"ש היא 10.1 שניות (דור ראשון) תאוצה בין 0 - 100 קמ"ש היא 10.7 שניות (דור שני) "הונדה קריידר", שנת 2013, דור ראשון "הונדה קריידר", שנת 2016, דור ראשון "הונדה קריידר", דור ראשון "הונדה קריידר", דור שני "הונדה קריידר", דור שני "הונדה קריידר", דור שני "הונדה קריידר", שנת 2019 הונדה מדיה וקבצים בנושא הונדה קריידר בוויקישיתוף אתר האינטרנט הרשמי של הונדה קריידר (בסינית מפושטת) הונדה קריידר, סרטון באתר יוטיוב הונדה קריידר, סרטון באתר יוטיוב "הונדה קריידר" chinaautoweb.com/2013/06/honda-announced-pricing-for-crider-compact "הונדה קריידר" אתר היצרן ghac.cn/vehicles/honda/crider "הונדה קריידר" carnewschina.com/2013/06/11/honda-crider-will-be-launched-on-the-chinese-car-market-on-june-26 "הונדה קריידר" gaadiwaadi.com/will-honda-crider-influence-next-gen-city-patented-in-india "הונדה קריידר" carscoops.com/2013/06/honda-launches-new-crider-in-china "הונדה קריידר" wheel-size.com/size/honda/crider
יחסי גמביה–שווייץ

יחסי גמביה–שווייץ הם היחסים הדיפלומטיים הרשמיים שבין הרפובליקה של גמביה לבין הקונפדרציה השווייצרית. הרפובליקה של גמביה והקונפדרציה השווייצרית מקיימות יחסים דיפלומטיים רשמיים. שווייץ הכירה בעצמאותה של גמביה בשנת 1965 וכוננה עמה יחסים דיפלומטיים בשנת 1966. בין השנים 1988–1995 שווייץ הייתה אחת מהתורמות העיקריות לגמביה. ההסכם הבילטרלי שבין שתי המדינות המסדיר את התרומות פג תוקפו בשנת 1995 והוא לא חודש. למרות ההסכמים שבין שווייץ לגמביה בנושאים שונים, היחסים הכלכליים של שתי המדינות נשארו זניחים, המסחר צנח במדינה לאחר ההפיכה הצבאית בשנת 1994. הסחר התחיל להראות סימני התאוששות לאחר עלייתו לשלטון של הנשיא אדאמה בארו בשנת 2018 לאחר זכייתו בבחירות דמוקרטיות במדינה. שווייץ אינה מיוצגת בגמביה, הן בדרג השגרירות והן בדרג הקונסולרי. גמביה אינה מיוצגת בשווייץ בדרג השגרירות. גמביה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. מדיה וקבצים בנושא יחסי גמביה–שווייץ בוויקישיתוף Bilateral relations Switzerland–the Gambia, אתר משרד החוץ של שווייץ CONSULATE OF THE GAMBIA IN ZURICH, SWITZERLAND
סמואל אולפורט

סמואל אולפורט (באנגלית: Samuel Allport;‏ 23 בינואר 1816 – 7 ביולי 1897), היה פטרולוג אנגלי, מחלוצי הפטרולוגיה המיקרוסקופית. אחיו של ג'יימס ג'וזף אולפורט.[דרוש מקור] נולד בברמינגהאם ושם קיבל את השכלתו. אף שעסק במסחר במשך שנים רבות, פנה אולפורט ללימודי גאולוגיה. כאשר התגורר במשך תקופה קצרה בבאהיה שבברזיל החל לערוך תצפיות גאולוגיות. ב-1860 החל לכתוב בהוצאה לאור של החברה הגאולוגית של לונדון. אחד ממאמריו הראשונים עסק בשרידי מאובנים בבאהיה ונקרא "On the Discovery of some Fossil Remains near Bahia in South America". אולפורט עסק בעיקר במחקר חלוצי בפטרולוגיה מיקרוסקופית – תחום מחקר אליו התוודע בעקבות מחקריו של הנרי קליפטון סורבי (Henry Clifton Sorby). במיוחד התמחה בהכנת שקפים דקיקים מסלעים. הוא חקר סלעים במקומות רבים, ובעיקר את הבזלות של דרום סטפורדשייר, את סלעי הדיוריט של ווריקשייר וזכוכית געשית באי הסקוטי ארן (Arran). את תוצאות מחקריו פרסם ברבעון החברה הגאולוגית בשנים 1869–1879. ב-1880 התמנה אולפורט לספרן הראשון של מייסון קולג' – היום האוניברסיטה של ברמינגהם – וכיהן גם כאוצר הראשון של מוזיאון לאפוורת' לגאולוגיה. הוא בנה אוסף גאולוגי נרחב, אותו החל להציג בשנת 1881 במוזיאון. האוסף כלל מינרלים, אלמוגים מלוטשים מהדבון ובעיקר דגימות סלעים ושקפים גאולוגיים מהמוקדמים ביותר. בעקבות הידרדרות במצב בריאותו ויתר ב-1887 על משרתו כספרן. באותה שנה העניקה לו החברה הגאולוגית את מדליית לייל – על שמו של צ'ארלס לייל. אולפורט פרש לצ'לטנהאם, שם נפטר בשנת 1897. מוזיאון לאפוורת' לגאולוגיה http://jgslegacy.lyellcollection.org/cgi/content/abstract/16/1-2/263 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
The Essential Mariah Carey

The Essential Mariah Carey (בעברית: מריה קארי החיונית) הוא אלבום האוסף השלישי של הזמרת-יוצרת האמריקאית מריה קארי, אשר יצא לאור ב-17 ביוני 2011, על ידי חברת התקליטים סוני לגסי. האלבום למעשה מהווה חידוש לאלבום אוסף הלהיטים שלה משנת 2001, Greatest Hits. עם יציאתו נכנס האלבום אל המקום ה-86 במצעד האלבומים של אוסטרליה. במאי 2012 הוא הופץ מחדש בארצות הברית כחלק מסדרת הוצאות של סוני כאשר חלק מהישרים בגרסה הרגילה הוחלפו בשירים אחרים וחלק מהשירים הוחלפו בגרסאות רמיקס של עצמם אך הוא כלל גם את האלבום המקורי שיצא לאור ב-2001. בבריטניה ואירלנד הוא הופץ בצורה שונה כאשר עטיפת האלבום במדינות אלו הייתה דומה לזו של אלבום אוסף הלהיטים הקודם שלה כדי לרמז על ההמשכיות שלו לאלבום זה. בדומה לאלבום האוסף מ-2001 גם אלבום זה מכיל שירים של הזמרת מתחילת הקריירה שלה ועד שנת 2000. גם התמונות שצולמו לגרסה הפיזית של האלבום היו דומות לתמונות שצולמו לאלבום האוסף המקורי מ-2001. מידע על האלבום The Essential Mariah Carey באתר MusicBrainz מידע על האלבום The Essential Mariah Carey באתר AllMusic האלבום The Essential Mariah Carey באתר Discogs האלבום The Essential Mariah Carey באתר ספוטיפיי Mariah Carey - The Essential Mariah Carey, Discogs (באנגלית) WebCite query result, www.webcitation.org WebCite query result, www.webcitation.org The Essential Mariah Carey, Walmart.com (באנגלית)